Ulmus americana

Ulmus americana (Anglice: usitate American elm; minus commune white elm et water elm) est species florens familiae Ulmacearum, in Americá Septentrionali endemica, a Nová Scotiá occidentem versus ad Columbiam Britannicam, ab Albertá septentrionali meridiem versus ad Floridam et Texiam mediam.

Planta est arbor robustissima, quae temperaturas hiemales sub
-42 °C resistere potest. Arbores in regionibus ubi abest Hollandicus ulmorum morbus nonnulla centena annorum vivere possunt.

Notissimum speciei exemplar fuit ulmus in oppido Sauble Ontarionis , quae ad 43 m alta crevit, diametro altitudinis pectoris (terminus technicus, Anglice diameter at breast height, d.b.h.) 196 cm ante annum 1968, cum Hollandico ulmorum morbo succubuit. Computatio anulorum arboreorum monstravit eam germinavisse anno 1701.

 Descriptio 
Ulmus americana est arbor decidua, quae, antequam apparuit Hollandicus ulmorum morbus, commune ad plus quam 30 m alta crescit, trunco plus quam 1.2 m lata (diametro altitudinis pectoris). Corona aulaeum altum extendentem format. Folia sunt alterna, 7–20 cm longa, marginibus duplice serratis et fundamento obliquo. Arbor est hermaphroditica, flores perfectos (h.e. partibus maribus et femineis) habens, et ergo se pollinare potest. Flores sunt parvi, et, quod a vento pollinantur, apetalosi; emergunt primo vere, ante folia. Fructus est plana samara, 2 cm longa et 1.5 cm lata, alá circulari singulum semen 4–5 mm cingente. Sicut in arte cognata Ulmo laevi, flores et semina in caulibus 1–3 cm longis feruntur. 

Ulmus americana est unica species intra genus pro tetraploidia (h.e. habens bis usitatum chromosomatum numerum, 2n = 56); ea etiam est protogynosa, et se pollinari est communis.Hans, A. S. (1981). Compatability and Crossability Studies in Ulmus. Silvae Genetica 30, 4 - 5 (1981).



 Oecologia 
Larvae variorum lepidopterorum foliis Ulmi americanae vescuntur. Vide Indicem Lepidopterorum quae ulmis vescuntur.

 Pestes et morbi 
U. americana Hollandicum ulmorum morbum et flavos ulmorum (Anglice: elm yellows) haud resistit. Ea etiam praeponitur pro victu reproductioneque a Xanthogaleruca luteola adultoMiller, F. and Ware, G. (2001). Resistance of Temperate Chinese Elms (Ulmuss spp.) to Feeding of the Adult Elm Leaf Beetle (Coleoptera: Chrysomelidae). Journal of Economic Entomology 94 (1): 162-166. 2001. Entom. Soc.of America. , et maxime praeponitur pro victu a Popillia japonica.Miller, F., Ware, G. and Jackson, J. (2001). Preference of Temperate Chinese Elms (Ulmuss spp.) for the Feeding of the Japanese Beetle (Coleoptera: Scarabaeidae). Journal of Economic Entomology 94 (2), pp 445-448 (2001), Entom. Soc.of America.  et 

 Ulmi americani notabiles 
Monumentum in Ohio Ulmum americanam memorat quae apud situm stabat ubi, anno 1774, Princeps Logan tribus Mingo orationem vehementem habuit, celeberrimam ab Indigena Americano habitam orationem.

Una ex maximis ulmis in CFA notis, arbor 20 m alta, folia habebat quae 55 m lata extenderunt, trunco 7.3 m lato. Haec ulmus anno 1964 Hollandico ulmorum morbo detrimentoque tempestatis periit.

 "Herbie" 
Alia notabilis Ulmus americana, "Herbie" appellata, fuit altissima in Nová Angliá Ulmus americana donec die 19 Ianuarii 2010, cum homines eam caderent ob Hollandicum ulmorum morbum. Herbie fuerat 34 m alta, circumferentia 6.2 m, diametro circa 2.0 m. Arbor Yarmouth in urbe Cenomannicae stabat, ubi Franciscus Knight, urbanus arborum custos, eam excolebat.

Herbie novissime mortua fuit 217 annos nata.

 Notae 


 Nexus externi 
 Saving the American Elm, by Bruce Carley
 USDA Plant Guide: American Elm
 Flora of North America, Profile and map: U. americana RangeMap:
 Ulmus americana images
 Keith Warren, J. Frank Schmidt & Son Co. (2002): 'The Status of Elms in the Nursery Industry in 2000'
 Plant atlas synonyms
 The International Plant Names Index
 Ulmus americana fact-page and photographs 1, Michigan State University Plant Encyclopedia
 Ulmus americana photographs 2, Michigan State University Plant Encyclopedia




Categoria:Arbores Canadae
Categoria:Arbores Ontarionis
Categoria:Arbores Connecticutae
Categoria:Arbores Indianae
Categoria:Arbores Cenomannicae
Categoria:Arbores Michiganiae
Categoria:Arbores Novae Hantoniae
Categoria:Arbores Novae Caesareae
Categoria:Arbores Novi Eboraci
Categoria:Arbores Ohii
Categoria:Arbores Pennsylvaniae
Categoria:Arbores Rhodensis Insulae
Categoria:Arbores Montis Viridis
Categoria:Arbores Virginiae Occidentalis
Categoria:Flora Dacotae Meridionalis
Categoria:Flora Dacotae Septentrionalis
Categoria:Arbores Illinoesiae
Categoria:Arbores Iovae
Categoria:Arbores Kansiae
Categoria:Arbores Missuriae
Categoria:Arbores Nebrascae
Categoria:Arbores Oclahomae
Categoria:Arbores Alabamae
Categoria:Arbores Arkansiae
Categoria:Arbores Delavariae
Categoria:Arbores Floridae
Categoria:Arbores Georgiae (civitas CFA)
Categoria:Arbores Kentukiae
Categoria:Arbores Ludovicianae
Categoria:Arbores Mississippiae
Categoria:Arbores Carolinae Meridianae
Categoria:Arbores Carolinae Septentrionalis
Categoria:Arbores Tennesiae
Categoria:Arbores Terrae Mariae
Categoria:Arbores Texiae
Categoria:Arbores Virginiae
Categoria:Arbores ornamentales
Categoria:Flora Massachusettae
Categoria:Taxa Linnaei
Categoria:Ulmaceae
Categoria:Species plantarum